id en id en ms ms ms id ms ms ms id id ms en id id ms ms ms id id ms id ms ms en
3 termasuk bayi maut kemalangan, 3 lagi cedera
December 6, 2020 9:00 am
NIBONG TEBAL: Tiga termasuk seorang bayi maut manakala tiga lagi cedera selepas sebuah kereta jenis Toyota Vellfire terbabas dan melanggar pembahagi jalan dalam kejadian di Lebuhraya Utara Selatan (PLUS) Sungai Bakap, di sini awal pagi tadi.
Dalam kejadian kira-kira pukul 5 pagi itu, mereka yang maut ialah seorang warga Indonesia, Titik Sukamti, 30-an, dan warga tempatan, Zainab Wahab, 45, serta bayi yang masih belum dikenal pasti.
Mereka yang cedera pula ialah seorang kanak-kanak berusia dua tahun, Aaira Nur Saffiyya Muhammad Syafiq; Muhammad Syafiq Ahmad; 25, dan Nur Amalina Nur Ain, 25, yang cedera parah.
Menurut jurucakap Jabatan Bomba dan Penyelamat negeri, pihaknya menerima panggilan kecemasan mengenai kejadian itu kira-kira pukul 5.36 pagi dan tiba di lokasi kurang 10 minit kemudian.
Sebaik sahaja tiba, katanya, sebuah kereta pelbagai guna jenis Toyota Vellfire berwarna hitam didapati remuk teruk selepas dipercayai terbabas dan melanggar pembahagi jalan.
“Terdapat enam mangsa iaitu tiga dalam keadaan selamat manakala tiga lagi tersepit di dalam kenderaan itu. Pasukan bomba membuat kerja-kerja mengeluarkan mangsa yang tersepit menggunakan peralatan khas,” katanya kepada pemberita di sini hari ini.
Menurut beliau, mangsa yang tersepit dikeluarkan kira-kira pukul 6.10 pagi.
“Tiga mangsa disahkan meninggal dunia oleh pegawai perubatan Kementerian Kesihatan dan diserahkan kepada pihak polis untuk tindakan selanjutnya,” katanya.
Tambah beliau, operasi yang dijalankan anggota Balai Bomba dan Penyelamat Sungai Bakap itu ditamatkan kira-kira pukul 6.12 pagi.
Datuk Seri ‘putar alam’, berdepan risiko dipenjara
Tentera Israel dapat lampu hijau bunuh rakyat Palestin guna dron
Elak tragedi hitam berulang, terima sebagai ahli, bukan calon PRU, Zaharin diberitahu
Salahuddin bayangkan kemungkinan pengisytiharan ‘darurat’ selepas Parlimen dibubarkan
Elak pisang berbuah dua kali, Zahid kemuka tiga syarat jika PAS mahu jalin kerjasama
Ordinan, proklamasi darurat Parlimen Batu Sapi, Gerik dan DUN Bugaya dibatalkan
Hakim tidak perlu rasa gentar dalam buat keputusan, kata Tengku Maimun
Saingan ‘sengit’ jika Wan Saiful pilih bertanding di Lembah Pantai
PRU15 : Siapa rakan, lawan Pas ditetap Sabtu ini
Azmin yakin PN akan jadi kerajaan selepas PRU15
© 2020 puteradaily.com. All rights reserved.